# Associació Diomira

L'Associació Diomira, fundada l'any 1987, és una Organització No Governamental sense ànim de lucre. La seva voluntat és oferir a infants, adolescents, joves, i persones que treballen amb i per a ells, eines de formació i comunicació. Pretén ser un vehicle d'intercanvi d'opinions i experiències, un instrument de reflexió i difusió.
Forma part de la Taula per la Infància i l'Adolescència de Catalunya (TIAC), la Xarxa pels Drets dels Infants, l'Observatori dels Drets de la Infància i l'Associació de Publicacions Periòdiques en Català.

## Publicacions

* Protagonistes, ja! és una revista que s'estableix com a eina de debat i reflexió al servei del món educatiu, les administracions públiques, el teixit associatiu i els professionals que treballen en l'àmbit de la infància i l'adolescència.
* Papers de Joventut és una revista que tracta temes de joventut i que s'adreça a joves, entitats i professionals en l'àmbit de la joventut.

## Escola Traç

L'Escola Traç va néixer l'any 1979 com a escola de formació en l'educació en el temps lliure a Catalunya. Va ser la primera escola en posar en marxa el curs de formació d'animadors socioculturals.

## Projectes de fotografia

* El Clic de Fotoperiodisme Jove recull una selecció d'obres fotogràfiques de joves autors catalans, que promouen la sensibilitat per temes socials. És un concurs que busca promocionar i difondre fotografies de caràcter periodístic realitzades per joves, que mostrin sensibilitat i interès per l'entorn social. Donen premis de fotografia i audiovisuals, així com ajuts per a joves fotògrafs/es d'entre 18 i 30 anys.
* El Clic BCN Intercultural un concurs de fotografia sobre la realitat de les persones d'orígens culturals diversos a Barcelona i que mostrin les aportacions que fan a la ciutat. Es donen premis a la millor fotografia o fotoreportatge a tres temàtiques: general, dones i infància i joventut. Està organitzat per l'Associació Diomira amb la col·laboració de l'Ajuntament de Barcelona.
* El Clic del barri es tracta d'un projecte educatiu amb l'Escola Traç, dirigit a escoles d'arreu de Catalunya.

## Referències

* ↑ GILS, Jan VAN (2008). Per un Pacte per la infància i l'adolescència a Catalunya. Ponència marc de les II Jornades d'Infància i Adolescència a Catalunya. Barcelona: Associació Diomira, p. 26-37.
* ↑ «TIAC: promovent els drets de la infància». [Consulta: 3 febrer 2019].
* ↑ Barcelona, Ajuntament de. «Xarxa de drets dels infants | Acord Ciutada per una Barcelona Inclusiva | El web de la ciutat de Barcelona». [Consulta: 3 febrer 2019].
* ↑ Llibres de síntesi de les I i II jornades d'infància i adolescència a Catalunya 2007 i 2008: La Infància i l'adolescència a Catalunya. Reptes i realitats i Per un pacte per la infancia i l'adolescència a Catalunya.
* ↑ Temes Clau núm. 11. Participació, un dret, un repte. Barcelona. 2009. Temes Clau núm. 6. Per un pacte per la infància i l'adolescència a Catalunya. Barcelona. 2007. Temes Clau núm. 3. Infants i adolescents. Reptes i realitats a Catalunya.. Barcelona. 2007.
* ↑ Barcelona, Ajuntament de. «Associació Diomira | Acord Ciutada per una Barcelona Inclusiva | El web de la ciutat de Barcelona». [Consulta: 3 febrer 2019].
* ↑ «Protagonistes ja!» (en catalan). [Consulta: 3 febrer 2019].
* ↑ «Papers de joventut. Boletín de sumarios. Biblioteca del Instituto Cervantes de Madrid». [Consulta: 3 febrer 2019].
* ↑ «Escoles d'educadors en el lleure. Jove.Cat. Generalitat de Catalunya». Arxivat de l'original el 2019-02-03. [Consulta: 3 febrer 2019].
* ↑ «"Clic de fotoperiodisme 2018" a la Casa Golferichs | Els guanyadors», 05-02-2019. [Consulta: 6 febrer 2019].
* ↑ «Clic 2018: Fotoperiodisme jove. Jove.Cat. Generalitat de Catalunya». Arxivat de l'original el 2019-02-04. [Consulta: 3 febrer 2019].
* ↑ «Concurs de fotografia Clic BCN Intercultural 2016». Arxivat de l'original el 2019-02-03. [Consulta: 3 febrer 2019].
* ↑ «GTV Notícies - Mirades de Gavà». [Consulta: 3 febrer 2019].
* ↑ «Acte Inauguració de l'exposició fotogràfica "Sentiments de barri"». [Consulta: 3 febrer 2019].